Floridaj sablopinaroj

La floridaj sablopinaroj estas tersupraĵa ekoregiono el la orient-nordamerika ekoprovinco de la nearktisa ekozono laŭ la tipologio de la Monda Natur-Fonduso (WWF). Biome la ekoregiono apartenas al mezvarmaj koniferarbaroj de Florido, Usono.

 Priskribo 
La ekoregiono troviĝas sur marbordaj kaj landinternaj sablaj krestoj kaj estas karakterizata per makisa plantokomunumo dominata de arbedoj kaj nanaj kverkoj. Tiuj grundoj, speco de entisol, konsistas el kvarco kaj enhavas malmulte da organika materio, silto, kaj argilo. Ĉar la malriĉaj sablaj teroj ne retenas malsekecon, la ekosistemo efike estas arida. Arbaraj incendioj malofte okazas en la floridaj sablopinaroj sed povas esti grandskalaj. La plej granda parto el la jarpluvo (proksimume 135 cm) somere faladas.

 Flaŭro kaj faŭno 
La flaŭro kaj faŭno havas altan nivelon de endemiismo inkludante taksitajn 40 speciojn de plantoj, 4 vertebrulojn kaj minimume 46 artropodajn speciojn kiujn oni ne trovas aliloke.

 Flaŭro 
eta|220px|maldekstre|Sablopinoj en Okala Nacia Arbaro.
Arbareroj de sablopinoj (Pinus clausa) konstituas la kanopeon  Florida Scrub. The Croc Docs. Fort Lauderdale Research and Education. Komunaj plantospecioj inkludas sablokverkon (Quercus geminata), mirtokverkon (Quercus myrtifolia), sablomontetan kverkon (Quercus inopina), Ĉapman-kverkon (Quercus chapmanii), erikecan ceratiolon (Ceratiola ericoides), la arekacojn Sabal etonia kaj Serenoa repens, Garberia heterophylla (asteracoj), la erikacojn Lyonia lucida kaj Lyonia ferruginea), kladonio-speciojn (Cladonia spp.)   , amerikan ilekson (Ilex opaca var. arenicola), Osmanthus megacarpa (oleacoj), Asimina obovata (anonacoj), Persea humilis (laŭracoj), Yucca filamentosa (asparagacoj), kaj Opuntia humifusa (kaktacoj) .

Endanĝerigataj plantoj de la floridaj sablopinaroj inkludas Chrysopsis floridana (asteracoj), Calamintha ashei (lamiacoj), Chionanthus pygmaeus (oleacoj), Polygonella myriophylla (poligonacoj), Prunus geniculata (rozacoj), Conradina brevifolia (lamiacoj), Conradina etonia, Dicerandra christmanii (lamiacoj), Nolina brittoniana (asparagacoj), Liatris ohlingerae (asteracoj), Lupinus aridorum (fabacoj), kaj Bonamia grandiflora ( konvolvulacoj ) .

 Faŭno 
La ekoregiono gastigas 173 birdospeciojn   
kaj 43 mamulospeciojn .

Rimarkindaj bestoj de la floridaj sablopinaroj inkludas la floridan makisgarolon, la ronĝulon Podomys floridanus, la reptiliojn Neoseps reynoldsi, Eumeces egregius lividus, Sceloporus woodi, kaj Rhineura floridana.

 Minacoj kaj protekto 
La ekoregiono estas endanĝerigata  National Geographic Society : Florida sand pine scrub (NA0513) per urbanizado, komerca kaj agrikultura disvolviĝoj. La plej granda restanta bloko troviĝas en kaj ĉirkaŭ la Okala Nacia Arbaro. Nacia Faŭnoprotektejo Lake Wales Ridge ankaŭ entenas altan proporcion de restanta makisa vivejo, dum la Archbold Biologia Stacio proksime de Placid-Lago enhavas proksimume 20 km2 da makiso kaj tie plenumas biologian esploradon.

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono

 Referencoj 

 Eksteraj ligiloj 

  Floridaj sablopinaroj (WWF)
  Floridaj sablopinaroj (WWF-Wildworld)
  Floridaj sablopinaroj (Wildworld) - Nacia Geografia Societo
  Floridaj sablopinaroj (The Encyclopedia of Earth)
  Floridaj sablopinaroj (Globalspecies) 
  Floridaj sablopinaroj (Bioimages)
  La florida arbustaro (Floridata)
  La florida arbustaro (NatureServe Explorer). 

Kategorio:Nearktisaj ekoregionoj
Kategorio:Mezvarmaj koniferarbaroj
Kategorio:Arbaroj de Usono
Kategorio:Florido